Aline Danioth

Aline Danioth (født 12. mars 1998) er en sveitsisk alpinist som representerer klubben Skiclub Gotthard Andermatt. Hun har gull i slalåm og kombinasjonen ved vinter-OL for ungdom 2016 på Lillehammer, tre gull i junior-VM i alpint og VM-gull i lagkonkurransen i VM 2019 som fremste internasjonale meritter.

Idrettskarriere 
2014/15
Danioth deltok ved European Youth Olympic Festival i januar 2015, der hun kom på 3.-plass i slalåm og 6.-plass i storslalåm. Hun fikk også bronse i slalåm ved det sveitsiske juniormesterskapet 2015 i Sörenberg i februar, og hun kom der på 11.-plass i storslalåm. Ved junior-VM i alpint 2015 på Hafjell kom hun på 7.-plass i slalåm og 20.-plass i storslalåm.

Hun deltok også ved det sveitsiske mesterskapet i St. Moritz i mars-april, der hun endte på 7.-plass både i slalåm og storslalåm, og 22.-plass i super-G.

2015/16
Ved europacupen i alpint 2015/16 fikk hun en 6.-plass i storslalåm som beste enkeltresultat.

Hun deltok i vinter-OL for ungdom 2016, der hun fikk fire medaljer. Her vant hun både slalåm og kombinasjonen. Hun fikk bronse i super-G og storslalåm, som ble vunnet av hhv. Nadine Fest og Mélanie Meillard.

Ved junior-VM i alpint 2016 i Sotsji i Russland vant hun kombinasjonen, og kom på 4.-plass i super-G.

Etter 2016
I junior-VM i alpint 2018 i Davos tok Danioth gull i kombinasjonen, og hun kjørte på Sveits’ lag som vant lagkonkurransen.

Under VM i alpint 2019 i Åre kjørte Danioth på det sveitsiske laget som tok gull i lagkonkurransen. De øvrige på laget var Andrea Ellenberger, Wendy Holdener, Sandro Simonet, Daniel Yule og Ramon Zenhäusern.

Under Vinter-OL 2022 i Beijing, ble hun nummer 10 i slalåm.

Referanser

Eksterne lenker 
 
  Profil hos ungdoms-OL 2016 (arkivert)

Sveitsiske alpinister
Deltakere for Sveits under Vinter-OL 2022
Alpinister under Vinter-OL 2022
Juniorverdensmestre i alpint
Deltakere under Vinter-OL for ungdom 2016
Juniorverdensmestere i alpint
Verdensmestere i alpint
Deltakere under VM i alpint 2019
Deltakere for Sveits under VM i alpint 2023